Ministru kabineta noteikumu projekta „Trušu un kažokzvēru pārraudzības kārtība” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Trušu un kažokzvēru pārraudzības kārtība” (turpmāk – noteikumu projekts) sagatavots saskaņā ar Ciltsdarba un dzīvnieku audzēšanas likuma 12.panta pirmo daļu. |
| 2. | Pašreizējā situācija un problēmas | Šobrīd trušu un kažokzvēru pārraudzības kārtību nenosaka Ministru kabinets. Trušu un kažokzvēru pārraudzība notiek saskaņā ar šķirnes dzīvnieku organizācijas izstrādāto ciltsdarba programmu. Ar 2011.gada 1.jūliju stājās spēkā Ciltsdarba un dzīvnieku audzēšanas likums (Latvijas Vēstnesis, 2011, 21.nr.), kas paredz, ka ir jāizstrādā noteikumu projekts, kas noteiks trušu un kažokzvēru pārraudzības kārtību. Pašreiz šķirnes saimniecībās veic selekcijas darbu ar četru dažādu šķirņu trušiem, no kurām trīs šķirnes – Kalifornijas, Jaunzēlandes sarkanais un Latvijas baltpieris – ir gaļas šķirnes, bet *Rex castor* īsmataino trušu šķirni ar īpatnēju matu struktūru audzē galvenokārt ādiņu ieguvei un vaislai. Savukārt kažokzvēru saimniecībās pamatā tiek audzētas dažādu šķirņu ūdeles, lapsas, polārlapsas un šinšillas. Kažokzvēri tiek audzēti kažokādu iegūšanai. Veicot mērķtiecīgu ciltsdarbu, uzlabojot selekcijas rezultātus un atjaunojot kažokzvēru šķirnes, ir ievērojami uzlabojies kažokādu lielums un apmatojuma kvalitāte. Tāpēc zvērsaimniecībās iegūtās kažokādas ir daudz konkurētspējīgākas starptautiskajās kažokādu izsolēs. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta sagatavošanas mērķis ir noteikt trušu un kažokzvēru pārraudzības kārtību.Tā kā katrai dzīvnieku sugai atšķiras gan fizioloģiskās īpatnības, gan izmantošanas veids, tad noteikumu projekts paredz atšķirīgu pārraudzības gadu un pārraudzības datu uzskaiti un apstrādi. Lai veiktu pārraudzību, par katru dzīvnieku sugu individuāli nepieciešama pārraudzības datu uzskaite, kas nodrošina kvantitatīvus un kvalitatīvus datus par dzīvnieku produktivitāti un eksterjeru, kā arī šo datu reģistrēšana. Tāpat, lai veiktu pārraudzību, tajā jāpiedalās gan ganāmpulka īpašniekam, gan fiziskai personai, kas ir saņēmusi atbilstošu sertifikātu vai apliecību dzīvnieku pārraudzības veikšanai (pārraugs) vai sertifikātu dzīvnieku vērtēšanas veikšanai (vērtētājs) (saskaņā ar Ciltsdarba un dzīvnieku audzēšanas likumu). Fiziska persona (tostarp ganāmpulka īpašnieks) vienlaikus var iegūt sertifikātu vērtētāja un pārrauga darba veikšanai vai apliecību pārrauga darba veikšanai vienā ganāmpulkā un sertifikātu vērtētāja darba veikšanai.  Noteikumu projekts paredz:  1) kārtību, kādā tiks veikta trušu un kažokzvēru pārraudzība;  2) pārraudzības un vērtēšanas datu uzskaites un reģistrēšanas kārtību;  3) ganāmpulka īpašnieka un fiziskās personas, kas veiks trušu un kažokzvēru pārraudzību un vērtēšanu, tiesības un pienākumus;  4) šķirnes lauksaimniecības dzīvnieku audzētāju organizācijas funkcijas trušu un kažokzvēru pārraudzības procesā. |
| 5. | Projekta izstrādē iesaistītās institūcijas | Valsts aģentūra „Lauksaimniecības datu centrs” (turpmāk – datu centrs) un Pārtikas un veterinārais dienests. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Tā kā šinšillām ir atšķirīgs mazuļu dzimšanas periods (šinšillu mazuļi dzimst visu gadu) nekā ūdelēm, lapsām un polārlapsām (izteikti sezonāls kucēnu dzimšanas periods, t.i., 1 reizi gadā ir kucēnu metiens agri pavasarī), tādēļ ir atšķirīgs kopsavilkumu iesniegšanas laiks. Iepriekšējā gada decembrī dzimušo šinšillu mazuļu vērtēšana var notikt tikai 6–7 mēnešu vecumā (t.i., līdz jūnija beigām šinšillu mazuļu vērtēšana ir pabeigta), jo tūlīt pēc dzimšanas aiztikt šinšillu mazuļus nedrīkst. Tā tiek nodrošināta pilnīga visu iepriekšējā gadā dzimušo šinšillu mazuļu pārraudzības datu uzskaite, un tie ir novērtēti un dati iekļauti iepriekšējā pārraudzības gada kopsavilkumā. Savukārt visi ūdeļu, lapsu un polārlapsu pavasarī dzimušie kucēni ir jau uzskaitīti un novērtēti septembrī un oktobrī (6–7 mēnešu vecumā) un dati apkopoti par iepriekšējo pārraudzības gadu. |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Šobrīd šķirnes lauksaimniecības dzīvnieku audzētāju organizācijas statusu valstī ir ieguvuši Latvijas sīkdzīvnieku audzētāju biedrība „Trusis un citi”, Latvijas Šķirnes Trušu audzētāju asociācija (turpmāk – truškopības organizācija), SIA „Latvijas Zvērkopju asociācija” un biedrība „Latvijas Šinšillu audzētāju asociācija” (turpmāk – kažokzvēru organizācija).  Pēc datu centra datiem (pēc stāvokļa 01.01.11.), ar trušu audzēšanu nodarbojas 569 saimniecības ar 19 356 trušiem, bet ar kažokzvēru audzēšanu – 600 saimniecību ar 96 992 kažokzvēriem.  Fiziskās personas, kas veiks trušu un kažokzvēru pārraudzību un vērtēšanu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Trušu un kažokzvēru pārraudzību un vērtēšanu saskaņā ar Ciltsdarba un dzīvnieku audzēšanas likumu var veikt fiziskā persona, kas ir saņēmusi atbilstošu sertifikātu attiecīgās darbības veikšanai vai apliecību šī darba veikšanai vienā ganāmpulkā.  Fiziska persona, kas veic trušu pārraudzību, pārraudzības datus reģistrē ciltsdokumentos (gan papīra formā, gan elektroniski) un šos datus nosūta truškopības organizācijai.  Fiziska persona, kas veic kažokzvēru pārraudzību un vērtēšanu, pārraudzības datus un vērtēšanas datus reģistrē ciltsdokumentos (gan elektroniski, gan papīra formā). Kažokzvēru pārraudzības un vērtēšanas datus par iepriekšējo pārraudzības gadu kažokzvēru organizācija saņem no fiziskas personas, kas veic kažokzvēru pārraudzību un vērtēšanu, gan papīra formā, gan elektroniski. Pēc pārraudzības datu saņemšanas kažokzvēru organizācija veic šo datu apkopošanu un analīzi. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Turpmāk truškopības organizācija uzturēs un administrēs datubāzi „Rabis”, un pārraugs pārraudzības datus varēs reģistrēt tajā. Tas savukārt atvieglos pārraudzības datu apmaiņu starp truškopības organizācijām un pārraudzības ganāmpulku īpašniekiem, turklāt gan pārraugs, gan ganāmpulka īpašnieks pretī saņems datu apkopojumus un izdrukas. Truškopības organizācija papildu finansējumu datubāzes uzturēšanai pašreiz neparedz. Kažokzvēru organizācijai nav izveidota atsevišķa datubāze. |

*Anotācijas III, IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Noteikumu projekts nosūtīts elektroniski truškopības un kažokzvēru organizācijām, kā arī organizēta sanāksme. |
| 2. | Sabiedrības līdzdalība projekta izstrādē | Truškopības un kažokzvēru organizācijas izteica savus komentārus un priekšlikumus. |
| 3. | Sabiedrības līdzdalības rezultāti | Truškopības un kažokzvēru organizācijas atbalsta noteikumu projekta izstrādi, izteiktie priekšlikumi ir ņemti vērā. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterināras dienests un valsts aģentūra „Lauksaimniecības datu centrs”. |
| 2. | Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekta izpildei nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Noteikumu projekta izpildei nav plānota esošu institūciju reorganizācija vai apvienošana. |
| 6. | Cita informācija | Nav |

Zemkopības ministrs J.Dūklavs

2011.08.11. 12:14

I.Lavrinoviča

67027528, Ineta.Lavrinovica@zm.gov.lv